ডিগ্রি (কোণ)
ডিগ্রি হচ্ছে দ্বিমাত্রিক কোণ পরিমাপের একটি একক। আরেকটি একক হচ্ছে রেডিয়ান। দুটি সরলরেখা যদি একটি আরেকটির উপর অবস্থান করে, তবে তাদের মধ্যেকার কোণের পরিমাণ হচ্ছে ০ ডিগ্রি। আর একটি রেখা সম্পূর্ণ ঘুরে এসে যদি আবার দ্বিতীয় রেখার উপর অবস্থান করে তবে ৩৬০ ডিগ্রি কোণ উৎপন্ন হয়। একটি রেখা আরেকটি রেখার সঙ্গে লম্ব ভাবে থাকলে তাদের মধ্যে কোণের পরিমাপ ৯০°। ডিগ্রির চিহ্ন হচ্ছে (°)। ৩০ ডিগ্রি কোণকে লেখা যায় ৩০°।